Turkmaniston prezidenti Gurbanguli Berdimuhammedov bahorda Toshkentga keladi

Turkmaniston prezidenti Gurbanguli Berdimuhammedov joriy yilning bahor mavsumida rasmiy tashrif bilan O‘zbekistonga keladi. Bu haqda Turkmanistonning O‘zbekistondagi elchisi Shiri Shiriyevning so‘zlariga asoslanib, “Publika.uz” xabar bermoqda.

Uning so‘zlariga ko‘ra, hozirda tomonlar ikki davlat prezidentlari uchrashuviga faol hozirlik ko‘rmoqda. Muzokaralar doirasida qator masalalar ko‘rib chiqilishi rejalashtirilmoqda.
“Joriy yilda bizning prezidentimiz rasmiy tashrif bilan O‘zbekistonga keladi. Ushbu tashrif chog‘ida ko‘plab masalalar ko‘tariladi. Hozircha uchrashuvning kun tartibi aniq emas, biz hozirlik ko‘ryapmiz. Tashrif bahor oylariga mo‘ljallangan”, — deydi Turkmaniston elchisi.